1952 és 1955 között az Arsenal de Llavallol korosztályos csapatában kezdte a labdarúgást. 1955-ben a Racing, 1956-57-ben a Boca Juniors labdarúgója volt. 1957-ben Olaszországba szerződött. 1957 és 1961 között az Internazionale csapatában szerepelt és az 1958–59-es idényben gólkirály lett 33 góllal. 1961 és 1965 között az AS Roma játékosa volt. Tagja volt az 1960–61-es idényben vásárvárosok kupája-győztes, 1964-ben olasz kupa-győztes együttesnek. 1965–66-ban az AC Milan, 1966–67-ben a Lecco, 1967–68-ban ismét a Milan labdarúgója volt. Ez utóbbi szezonban bajnokságot nyert a csapattal. Az 1968–69-es idényben a Genoa színeiben játszott. 1969 és 1971 között az Angelana játékos-edzőjeként fejezte az aktív labdarúgást.